"Yuventus" jamoasi darvozaboni Janluijji Buffon 22 oktabr kuni YeChLning 3-turida "Borussiya M" jamoasiga qarshi o‘yinda asosiy tarkibda harakat qildi. Bu o‘yindan keyin 37 yoshli darvozabon "Yuventus" safida o‘tkazilgan rasmyi o‘yinlarning umumiy vaqti bo‘yicha eng yuqori natijani qayd etdi. 2001 yilda "Parma"dan turinliklar safiga kelib qo‘shilgan Buffonning natijasi 48839 daqiqani tashkil etmoqda. Bu boradagi avvalgi eng yaxshi ko‘rsatkich, "Yuventus"ning sobiq futbolchisi va sobiq sardori Aleksandr Del Peroga tegishli edi.